CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM" - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/11300)
  + [Valencià](/va/acuerdo/11158)






Selector de idioma

Leer

* [Español](/es/acuerdo/11154)
* [Valencià](/va/acuerdo/11398)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM"[Butlletí Oficial Universitat d'Alacant](/ca/Publicacion)
=======================================================================================================================================================================================================================================

Secretaria General

Butlletí Oficial Universitat d'Alacant





CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM"

Data d'aprovació
:   22/04/2021

Data de publicació
:   23/04/2021

Òrgan competent
:   Rectora

Secció
:   CONVOCATÒRIES I CONCURSOS

* [Ver acuerdo en formato **PDF**](/Acuerdos/DescargarAcuerdo/11627)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/11205)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/11707)
  + [Compartir acuerdo en 

    X](https://twitter.com/intent/tweet?via=UA_Universidad&text=CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM"&url=https://www.boua.ua.es/va/acuerdo/11576)

**Títol:** CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM"

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 22 d'abril de 2021

CONVOCATÒRIA DE LA UNIVERSITAT D'ALACANT, EN RÈGIM DE CONCURRÈNCIA COMPETITIVA, PER A LA REALITZACIÓ DEL CONCURS "IDENTITATS MÚLTIPLES. VÍDEO-REFLEXIONS A TRAVÉS D'INSTAGRAM".

CURS: 2020-2021

BASES

1. OBJECTE DE LA CONVOCATÒRIA

Aquestes bases regulen la convocatòria del concurs de "Identitats Múltiples. Vídeo-reflexions a través d'Instagram", mitjançant el qual es pretén promoure els objectius següents:

* Promoure la reflexió entorn el concepte d'identitat i les conseqüències i situacions socials que d'elles es deriven.
* Conéixer les diferents perspectives d'estudiants i professionals de la Universitat d'Alacant (UA) entorn de les seues diferents dimensions.
* Estimular la creativitat i el talent de la comunitat universitària.
* Donar a conéixer les diferents obres d'art que conformen l'exposició resultant de la 2a Biennal d'Arts Visuals PLURI-IDENTITATS que s'exposa en el Museu de la Universitat d'Alacant (MUA).

2. TEMÀTICA

Els vídeos presentats a concurs tindran com a temàtica la identitat des d'una perspectiva oberta i plural que arreplegue qüestions d'ètnia, cultura, religió, identitat de gènere, orientació sexual i qualsevol altre aspecte que ens definisca.

3. PARTICIPANTS

El concurs està obert a tota la comunitat universitària de la UA, alumnat, professorat i personal d'administració i serveis.

4. TÈCNICA

Els vídeos es pujaran a Instagram, però poden fer-se des de qualsevol aplicació d'edició de vídeo.

Hauran de ser originals i inèdits, i no haver sigut presentats o premiats en altres concursos.

5. PRESENTACIÓ

La presentació dels vídeos es farà a través d'Instagram.

Perquè els vídeos es consideren presentats hauran de seguir l'Instagram del MUA, @museoua, i pujar el vídeo amb l'etiqueta #identitatmua, esmentant i etiquetant el Museo.

* Els vídeos han de ser propis del propietari o la propietària del compte.
* No s'admetran vídeos ofensius o que atempten contra els drets de terceres persones.
* S'admet un vídeo per participant, amb una duració màxima de 60 segons.
* L'estil és lliure: pot incloure humor, ball, efectes especials¿
* Els comptes de les persones participants hauran d'estar obertes al llarg del període de vigència del concurs, per tal de poder compartir el vídeo.

6. BAREM

Les obres presentades es valoraran d'acord amb els criteris següents:

* Originalitat
* Adequació al que reflecteix la clàusula 2 d'aquestes bases.

7. TERMINI DE LLIURAMENT

El termini per a presentar els treballs començarà l'endemà de la publicació d'aquesta convocatòria en el BOUA i finalitzarà a les 23:59 h del 17 de maig del 2021.

8. JURAT

El Jurat estarà format per les vicerectores de d'Igualtat, Inclusió i Responsabilitat i la de Cultura, Esport i Extensió Universitària, o persones en qui deleguen, i tres membres del personal tècnic del Museu de la Universitat d'Alacant.

9. PREMIS

Es concediran tres premis:

* Un primer premi de 500 €.
* Un segon premi de 300 €.
* Un tercer premi de 200 €.

La quantia dels premis podrà estar subjecta a la corresponent retenció d'IRPF.

El jurat comprovarà la pertinença de les persones seleccionades a un dels col·lectius que formen la comunitat universitària de la Universitat d'Alacant (estudiants, personal docent i investigador o personal d'administració i serveis) prèviament a l'adjudicació del premi.

La decisió del concurs es farà pública al llarg del mes de maig a través de la pàgina web del Museu de la Universitat d'Alacant.

El lliurament de premis, si la situació sanitària ho permet, es farà en un acte públic en el Museu de la Universitat d'Alacant que s'anunciarà amb prou antelació.

El jurat podrà declarar el concurs desert.

En el cas que una categoria quede deserta, el premi podrà atorgar-se a una altra categoria, a consideració del jurat.

La decisió del jurat serà inapel·lable.

10. MARC LEGAL I PRESSUPOSTARI

La dotació màxima per a aquesta convocatòria és de 1.000 € i es troba consignada en el capítol 4 del Vicerrectorat d'Igualtat, Inclusió i Responsabilitat Social 11404B0001. L'execució de la dotació d'aquesta convocatòria, pel que fa a la UA, està supeditada a la disponibilitat de liquiditat d'aquesta .

La subvenció assignada al premi s'ajustarà al que disposa la Llei 38/2003, de 17 de novembre, General de Subvencions, a les regulacions, els requisits i els termes establits per les normes de funcionament intern de la UA i al que aquesta convocatòria estableix.

Les persones beneficiàries s'obliguen a facilitar tota la informació que els siga requerida i a complir, si escau, els deures que estableix l'article 14 de la Llei 38/2003, de 17 de novembre.

L'incompliment per part de les persones beneficiàries de les obligacions assenyalades en aquesta convocatòria podrà donar lloc a la revocació del premi.

11. PUBLICACIONS

Atès el principi de transparència arreplegat en la Llei 40/2015, d'1 d'octubre, de Règim Jurídic del Sector Públic, i el que disposa l'article 45.1 de la Llei 39/2015, d'1 d'octubre, del Procediment Administratiu Comú de les Administracions Públiques, les publicacions referides en aquestes bases es faran en l'adreça web www.mua.ua.es que substitueix la notificació a les persones interessades i produeixen els mateixos efectes.

12. CONFIDENCIALITAT

La informació aportada per les persones participants serà considerada confidencial pel jurat.

Les persones que participen en aquesta convocatòria donen el consentiment a la utilització de les dades bàsiques de les obres, títol i descripció, per a finalitats de promoció de les accions pròpies de foment de la cultura, per part de l'organització.

13. PROTECCIÓ DE DADES

Les dades de caràcter personal que es recapten formaran part dels fitxers corresponents de la Universitat d'Alacant, que té com a finalitat la gestió dels expedients derivats d'aquesta convocatòria.

La persona responsable dels fitxers és el gerent de la Universitat d'Alacant.

D'acord amb les disposicions de la legislació vigent en matèria de protecció de dades, es comunica que la Universitat d'Alacant tractarà les dades aportades, com també aquelles contingudes en la documentació que l'acompanye, amb la finalitat de gestionar adequadament el concurs de "Identitats Múltiples. Vídeo-reflexions a través d'Instagram".

La base de legitimació d'aquest tractament es basa en el compliment d'una missió feta en interès públic o en l'exercici dels poders públics conferits a la Universitat d'Alacant, i en el consentiment expressat en la sol·licitud de participació en aquesta.

En el marc dels tractaments esmentats, les dades personals no podran ser cedides, excepte obligació legal. Així mateix, el material audiovisual i les dades de l'autora o l'autor es publicaran en mua.ua.es i en les xarxes socials d'aquest i en les del Vicerectorat de Cultura, Esport i Extensió Universitària.

Es poden exercir els drets en relació amb el tractament de les dades personals d'accés, rectificació i supressió, entre d'altres, mitjançant sol·licitud dirigida a la Gerència de la Universitat en el Registre General de la Universitat d'Alacant, o bé a través de la Seu Electrònica (<https://seuelectronica.ua.es>).

Es pot consultar la informació addicional i detallada sobre Protecció de Dades, els seus drets i la Política de Privacitat de la Universitat d'Alacant en l'enllaç següent: <https://seuelectronica.ua.es/va/privadesa.html>.

14. DRETS DE REPRODUCCIÓ

La Universitat d'Alacant es reserva el dret a la reproducció de les obres sempre que siga sense finalitats lucratives. La Universitat d'Alacant farà constar en futures reproduccions impreses o digitals el nom de l'autor o l'autora.

La Universitat d'Alacant podrà modificar o fer ús de les obres amb finalitats divulgatives o publicitàries.

15. ACCEPTACIÓ DE LES BASES

La participació en aquest concurs suposa l'acceptació de les bases, que podran ser interpretades pel jurat i el Vicerectorat convocant en aquells aspectes no previstos inicialment, i també la cessió a la Universitat d'Alacant de tots els drets de propietat intel·lectual que els corresponguen sobre les obres presentades, que es requerisquen per a fer amb aquestes tots els usos previstos en les bases.

16.  RECURSOS

Contra la convocatòria, les bases d'aquesta i tots els actes administratius que se'n deriven, que esgoten la via administrativa, pot interposar-se recurs contenciós administratiu davant del jutjat contenciós administratiu d'Alacant que siga competent, en el termini de dos mesos comptadors a partir de l'endemà de publicar-se, d'acord amb el que estableix l'article 114 de la Llei 39/2015, d'1 d'octubre, del Procediment Administratiu Comú de les Administracions Públiques, 6.4 de la Llei orgànica 6/ 2001 de 21 de desembre, d'Universitats i 46 de la Llei 29/1998, de 13 de juliol, reguladora de la Jurisdicció contenciosa administrativa. Davant de les actuacions de la Comissió de valoració, podrà interposar-se recurs d'alçada previst en l'article 121 de la Llei 39/2015, en el termini d'un mes comptador des de l'endemà de les publicacions o notificacions. El recurs podrà interposar-se davant de l'òrgan que va dictar l'acte que s'impugna o davant del rector com a òrgan competent per a resoldre'l.

Davant de les actuacions definitives del jurat, podrà interposar-se un recurs d'alçada previst en l'article 121 de la Llei 39/2015, en el termini d'un mes comptador des de l'endemà de les seues publicacions o notificacions. El recurs podrà interposar-se davant de l'òrgan que va dictar l'acte que s'impugna o davant de la rectora com a òrgan competent per a resoldre'l.

No es podrà presentar recurs davant d'aquelles resolucions o actes que, per establir un termini d'esmenes, reclamacions o al·legacions, no siguen definitives. Les resolucions que es produïsquen després d'aquest tràmit sí que seran susceptibles del recurs corresponent.

Alacant, 22 d'abril de 2021

La rectora,

PD de firma, la vicerrectora d'Igualdad, Inclusió i Responsabilitat Social

(Resolució de 22 de desembre de 2020)

Eva Espinar Ruiz





[Carretera Sant Vicent del Raspeig s/n  
03953 Sant Vicent del Raspeig - Alacant  
 Tel. 79 637 5970 - Fax 63 168 8631](https://www.google.es/maps/@06.814173,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12413&trk=tyah&trkInfo=tarId%9N9546486325995%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)